open-index/open-wikipedia-markdown huggingface dataset:
Obchodná ulica (Bratislava)

náhľad|Oblasť Obchodná

**Obchodná ulica** (iné názvy pozri nižšie) je ulica v Starom Meste v Bratislave, takmer v historickom centre mesta. Nachádza sa v predĺžení Michalskej ulice a končí pri Kollárovom námestí.

## Dejiny
Ulica viedla od Michalskej brány k Schöndorfskej bráne, umiestnenej na vonkajšom palisádovom opevnení mesta. Súčasné domy tu pochádzajú približne z 18. storočia až po súčasnosť. 

Podľa niektorých autorov je v plnom rozsahu identická so stredovekou (koncom 13. storočia zaniknutou) osadou Krásna Ves (Schöndorf); podrobnosti pozri v článku Krásna Ves. Bez ohľadu na to, či to tak bolo, od 15. storočia sa Obchodná ulica často označovala priamo menom tejto bývalej osady, teda Schöndorf (pozri nižšie).

Električkové trate boli na Obchodnej ulici položené v roku 1899.

## Charakteristika
Je súčasťou celomestského korza. V rokoch 2005 a 2006 bola kompletne zrekonštruovaná, pričom bola vymenená dlažba na celej ulici, ako aj koľaje električkovej trate.

Neďaleko známeho hotela Crowne Plaza sa plynulo križuje s Poštovou ulicou, ktorá je v súčasnosti prestavaná na pešiu zónu, čím na tomto mieste vytvára reprezentačné mestské priestranstvo, vhodné na prechádzky a oddych.

## Názvy
Najstaršie doložené názvy sú:
* 1367 *platea Hungaricalis* ()
* 1379 *platea Schöndorf* (lat. + )
* 1402 *Schöndorffergasse* (nem.; doslova: Krásnoveská ulička)
* 1404 *Schöndorff* (nem.; doslova: Krásna Ves)
Potom nasledovali mnohé ďalšie varianty týchto názvov:
* 1619 *Schöndorffergassen* (nem.)
* 1625 *Маgyar utca* (; doslova: uhorská/maďarská ulica; toto je prvý doklad názvu v maďarčine)
* 1719 *Magyar ucza* (maď.)
Názov podľa prvého úradného pomenovania ulice (1879) bol po nemecky *Schöndorfergasse* a po maďarsky *Széplak utca* (slovo Széplak je maďarský ekvivalent nemeckého slova Schöndorf).

Od roku 1920 existujú úradné slovenské názvy: 1920 *Uhorská ulica*, od roku 1935 sa striedavo používali názvy *Uhorská ulica* a *Schöndorfská ulica*, v roku 1945 došlo k premenovaniu na *Molotovova ulica* a v roku 1962 k premenovaniu na *Obchodná ulica*. Ľudový slovenský názov bol v minulosti *Šendorf*.

Názov Uhorská ulica (platea Hungaricalis) môže byť odvodený z toho, že na ulicu prišli maďarskí hospites, alebo z toho, že jej pokračovaním bola cesta do Horného Uhorska. Názvy obsahujúce výraz Krásna Ves sú odvodené od osady Krásna Ves, s ktorou bola Obchodná ulica buď zhodná alebo do ktorej viedla. Názov Molotova ulica je odvodený od Viačeslava Molotova, čo bol sovietsky ľudový komisár zahraničných vecí. Názov Obchodná ulica pochádza z toho, že v čase premenovania na Obchodná ulica mala ulica najhustejšiu vybavenosť obchodmi v Bratislave.

## Dopravné spojenie

## Referencie

## Iné projekty

## Galéria

Bratislava, Staré Mesto, Obchodná ulica od jihu.jpg|Obchodná ulica v noci
Obchodná_street_in_Bratislava_04773.JPG|Obchodná ulica v roku 2005, pred kompletnou rekonštrukciou


Kategória:Ulice v Starom Meste v Bratislave
Žralok veľrybí

**Žralok veľrybí** (iné názvy: **žralokovec veľrybí**, **žralok obrovský**;  lat. *Rhincodon typus*) je zďaleka najväčší plutvovec na svete. 

## Charakteristika
Napriek svojmu hrozivému výzoru je pre človeka celkom neškodný. Živí sa takmer výlučne planktónom, ktorý filtruje žiabrovým aparátom. Má koncové ústa (čo je medzi žralokmi dosť nezvyčajné) a hoci jeho ústny otvor dosahuje šírku vyše metra, čeľuste má vyzbrojené iba drobnými zúbkami.

Zvyčajne pláva pomaly blízko pod hladinou, pričom zbiera potravu. Pozorovali ho však aj vo zvislej polohe, keď do veľkých úst naberal potravu ako do obrovského vedra. V oblastiach, kde je množstvo planktónu, niekedy vytvára veľké zoskupenia, inak však žije samotársky.

O rozmnožovaní a migráciach žraloka veľrybieho po tropických oceánoch sa toho veľa nevie. Žralok veľrybí je v súčasnosti najväčším plutvovcom na svete. Na modrozelenom tele má bledé škvrny a výrazné pozdĺžne hrebene. Žralok veľrybí získava potravu nasávaním. Niekedy zdvihne hlavu nad hladinu a potom sa s otvorenými ústami rýchlo ponorí. Do úst sa mu začne prudko naberať voda, pričom prúd so sebou strháva planktón, ryby či kalmary, ktoré sa zachytávajú na žiabrach. Takýmto spôsobom si dokáže zabezpečiť veľké množstvo potravy.

## Súhrnné informácie
* Dĺžka: 12 – 14 m
* Hmotnosť: vyše 12 ton
* Rozmnožovanie: živorodý
* Výskyt: vody mierneho až tropického pásma po celom svete
* Status: zraniteľný
* Biotopy výskytu: koralové útesy a okolité vody, otvorené more a oceán

## Galéria

Súbor:Male_whale_shark_at_Georgia_Aquarium.jpg|Žralok veľrybí v georgijskom akváriu v Atlante
Súbor:Okinawa Churaumi Aquarium.jpg|Dva veľrybie žraloky v okinawskom akváriu Churaumi


## Referencie


## Iné projekty

Kategória:Rhincodontidae
Kategória:Zraniteľné druhy
Stredné Považie

right|thumb|Vršatské Podhradie

**Stredné Považie** (**Strednopovažský [[región cestovného ruchu]]**) je slovenský región a región cestovného ruchu.

Ako región cestovného ruchu oficiálne zahŕňa:
* severnú časť okresu Myjava
* časť Okresu Nové Mesto nad Váhom okrem štyroch juhovýchodných obcí
* Trenčín (okres)
* Ilava (okres)
* južnú časť Okresu Púchov

Územie susedí na severovýchode s Horným Považím, na juhovýchode s Hornou Nitrou, na juhu s regiónmi Dolná Nitra a Dolné Považie, na západe so Záhorím a na severozápade s Českom (regióny Moravské Valašsko a Slovácko).

## Okolité pohoria
Stredné Považie obkolesuje zo západu Biele Karpaty, z juhu Malé Karpaty, a z východu Považský Inovec spoločne so Strážovskými vrchmi.

Kategória:Regióny na Slovensku
Lom (ťažba)

thumb|Lom na obkladový kameň.
**Lom** je pracovný priestor a prevádzkareň na ťažbu úžitkových nerastných surovín plytko uložených pod úrovňou zemského povrchu. Delí sa na:
* uhoľný lom (ťažba uhlia)
* rudný lom (ťažba rudy)
* kameňolom (ťažba kameňa)

## Iné projekty

Kategória:Baníctvo
Naprej

**Naprej** (19. október 1868 – 1874) bol spolok slovenských študentov, ktorí študovali na bratislavskej právnickej akadémii. Jeho cieľom bolo aktivizovať národné uvedomenie. 

Jeho členovia sa schádzali každý týždeň na schôdzach, kde sa prednášalo, recitovalo či čítalo z poézie a prózy. Tu zverejnilo svoje prvé literárne pokusy viacero z budúcich významných slovenských básnikov a prozaikov, no prednášali sa i diela od Jána Kollára či Andreja Sládkoviča. 

Okrem literárnej a čitateľskej činnosti tiež organizovali výlety na Devín, oslavy pamätných dní (Žiadosť slovenského národa, Memorandum a i.), ktoré sa viazali k slovenskému národu.

Vo svojom najlepšom období mal tento spolok 22 členov, vydával rukopisný časopis s mesačnou periodicitou *Naprej* (ktorý sa nezachoval) a tiež mal vlastnú knižnicu a spevokol. Medzi jeho členov patril napr. Svetozár Hurban-Vajanský, ktorý bol tiež jeho predsedom, Cyril Hodža, František Veselovský a ďalší. Morálnu podporu im poskytovali Jozef Miloslav Hurban, M. Mudroň či V. Kutlík.

Tento spolok úzko spolupracoval so srbskými študentmi združenými okolo spolku *Sloboda* a *Tatranom* vo Viedni. Zanikol v školskom roku 1873/1874.

Kategória:Dejiny Slovenska
Kategória:Spolky
Bleach

***Bleach*** je debutový album skupiny Nirvana, ktorý vyšiel v roku 1989 vo vydavateľstve Sub Pop.

Album bol nahratý v zložení Kurt Cobain, Krist Novoselic a Chad Channing.

## Zoznam skladieb
Všetky skladby sú napísané Kurtom Cobainom okrem skladby č. 5.
# „Blew“ - 2:54
# „Floyd the Barber“ - 2:17
# „About a Girl“ - 2:48
# „School“ - 2:42
# „Love Buzz“ (Robby van Leeuwen) - 3:35
# „Paper Cuts“ - 4:05
# „Negative Creep“ - 2:55
# „Scoff“ - 4:10
# „Swap Meet“ - 3:02
# „Mr. Moustache“ - 3:23
# „Sifting“ - 5:22
# „Big Cheese“ - 3:42
# „Downer“ - 1:42

Kategória:Albumy Nirvana
Kategória:Hudobné albumy z 1989
Kategória:Debutové albumy
Gordický uzol

thumb|300px|''Alexander pretína Gordický uzol'', maľba od Jeana-Simona Berthélemyho (1743 – 1811)

**Gordický uzol** je uzol z povesti o lane na vojnovom voze Gordia z Frýgie, ktoré zauzlili grécki bohovia, a ktoré malo neoddeliteľne spojiť oje a záprah frýgického boha Sabazia (grécky ekvivalent Dionýza). 

Podľa povesti, ten, kto rozviaže tento uzol, stane sa kráľom celého (vtedajšieho) sveta. V roku 333 pred Kr. sa o to vraj pokúsil Alexander Veľký, no keď sa mu uzol nepodarilo rozviazať, rozhneval sa a uzol jednoducho preťal svojím mečom. Uzol teda nerozviazal a kráľom sa nakoniec tiež nestal (resp. stal, ale na veľmi krátky čas).

Dnes sa týmto slovným zvratom označuje problém, ktorý sa považuje za mimoriadne ťažko riešiteľný.

Kategória:Grécka mytológia
Kategória:Legendy
Falanga

**Falanga** (v prvom a najmä poslednom význame aj **falanx**) môže byť:
* v histórii: staroveký bojový šík, pozri falanga (šík)
* u niektorých utopických socialistov: spoločenská jednotka, komúna, pozri falanga (filozofia)
* prenesene: skupina ľudí s rovnakým úsilím
* názov viacerých hnutí a politických strán, najmä založených v 30. rokoch 20. storočia, najmä:
** pôvodne: španielskej politickej strany založenej roku 1933 Primom de Rivera, pozri Falanga (1933)
** španielskej politickej strany založenej roku 2002, pozri Falange Auténtica
** bývalej čilskej politickej strany „Falange Nacional“, po fúzii ktorej s Partido Social Cristiano v roku 1957 vznikla Partido Demócrata Cristiano, pozri Partido Demócrata Cristiano
** alternatívny názov libanonskej politickej strany Katá'ib
** bolívijskej politickej strany Falange Socialista Boliviana
* v biológii: 
** koncový článok na končatine (prste) vyšších stavovcov, pozri falanga (biológia)
** taxonomická kategória, pozri pod taxonomická úroveň
* v hudbe:
** druhý štúdiový album slovenského rapera Moloch Vlavo vydaný v roku 2015, pozri Falanga (album)

## Pozri aj
* Phalanx
Lom

**Lom** môže byť:
*všeobecne:
**trhlina ako dôsledok zlomenia či nalomenia
**expresívne: lomoz
*pracovný priestor ťažby nerastu, pozri lom (ťažba)
*vo fyzike:
**zmena smeru šírenia vlnenia (svetelného, zvukového, elektromagnetického) po prechode rozhraním dvoch prostredí, synonymum: refrakcia vlnenia, pozri lom vlnenia
**špecificky v astronómii: zmena smeru svetelných lúčov prechádzajúcich cez atmosféru, synonymum: refrakcia, pozri lom (astronómia)
**lom siločiar
*v knihárstve: miesto preloženia papiera alebo kartónu, pozri lom papiera 
*vo filatelii: poškodenie poštovej známky alebo celiny preložením, prelomením či nalomením, pozri lom (filatelia)
*v geografii:
**prístavné mesto v severozápadnom Bulharsku, pozri Lom (prístav)
**mesto v Česku v okrese Most, pozri Lom (okres Most)
**mesto v Česku v okrese Strakonice, pozri Lom (okres Strakonice)
**mesto v Česku v okrese Tábor, pozri Lom (okres Tábor)
**obec v Nórsku, pozri Lom (Nórsko)
**mesto v Bulharsku, pozri Lom (Buharsko)
**skrátene Lom nad Rimavicou
* v geológii a mineralógii: lom (minerál)
*osoba, napr.:
**český dramatik Stanislav Lom
**britský filmový herec českého pôvodu Herbert Lom

**LOM** môže byť skratka pre:
*Low on Mana ("nedostatok many"), pojem z rolových hier
*Lords of Magic, názov stretegickej hry 
*Legend of Mana, hra RPG 
*Lights out management, schopnosť správcu systému monitorovať a manažovať servery na diaľku
*Locator Outer Marker, v letectve vonkajšie polohové návestidlo a vonkajší polohový rádiomaják
*Learning object metadata, atribúty požadované na úplný a adekvátny opis predmetu učenia
*Wings Field Airport vo Philadephii v Pensylvánii, kód IATA
*Laminated object manufacturing, technológia vyvinutá firmou Helisys
*"legend of MAX", footer zo série videohier Dance Dance Revolution
Refrakcia

**Refrakcia** môže byť:
*vo fyzike:
**zmena smeru šírenia vlnenia (svetelného, zvukového, elektromagnetického) po prechode rozhraním dvoch prostredí, synonymum: lom vlnenia, pozri lom vlnenia
**špecificky v astronómii: zmena smeru svetelných lúčov prechádzajúcich cez atmosféru, synonymum: lom, pozri lom (astronómia)
*v geodetike: uhol, ktorý zviera priama spojnica prijímacieho zariadenia meracieho prístroja s dotyčnicou k skutočnej dráhe svetelného lúča alebo lúča elektromagnetického žiarenia, pozri refrakcia (geodetika)
*v lekárstve: pomer úhrnnej lomivosti všetkých lomných prostredí oka k dĺžke očnej gule, pozri refrakcia (lekárstvo)

## Pozri aj
*molekulárna refrakcia (veličina vyjadrujúca vzťah medzi indexom lomu a elektrónovou polarizovateľnosťou)
Nevermind

***Nevermind*** je druhý štúdiový album skupiny Nirvana, najvplyvnejší grungeový album deväťdesiatych rokov. Vyšiel v roku 1991 vo vydavateľstve David Geffen Company, čo bola predchádzajúca spoločnosť Geffen Records a mixoval ho Andy Wallace.

Časopis *[[Rolling Stone]]* umiestnil v roku 2003 tento album na 17. miesto rebríčka najlepších albumov všetkých čias.

## Zoznam skladieb
# „Smells Like Teen Spirit“ (Cobain/Grohl/Novoselic) - 5:02
# „In Bloom“ (Cobain/Nirvana) - 4:15
# „Come as You Are“ (Cobain) - 3:39
# „Breed“ (Cobain/Nirvana) - 3:04
# „Lithium“ (Cobain) - 4:17
# „Polly“ (Cobain/Nirvana) - 2:56
# „Territorial Pissings“ (Cobain/Nirvana) - 2:23
# „Drain You“ (Cobain/Nirvana) - 3:44
# „Lounge Act“ (Cobain/Nirvana) - 2:37
# „Stay Away“ (Cobain/Nirvana) - 3:33
# „On a Plain“ (Cobain/Nirvana) - 3:17
# „Something in the Way“ (Cobain/Nirvana) - 3:15
* „Endless-Nameless“ skrytá pieseň na niektorých kópiách nahrávky

Kategória:Albumy Nirvana
Kategória:Hudobné albumy z 1991
Konštantín III. (Byzantská ríša)

náhľad
**Konštantín III.** (varianty mena pozri v článku Konštantín III.), pôvodným menom Hérakleios Konštantín (* 3. máj 612 – † 25. máj 641), bol byzantský cisár, ktorý vládol od februára do mája roku 641. Jeho otcom bol cisár Hérakleios (vládol 610 – 641), matkou prvá Hérakleiova manželka Eudokia († 612), Rogova dcéra. Konštantín mal mladšieho brata Heraklona, ktorého matkou bola druhá Hérakleiova manželka Martina, a niekoľko ďalších súrodencov.

Hérakleios Konštantín bol vlastne ako najstarší syn cisára Hérakleia predurčený za následníka trónu, ale vzhľadom na jeho chorľavosť a snáď aj nedostatočné schopnosti rozhodol starý cisár v závete tak, že na trón nastúpi spoločne s bratom Heraklonom a že faktickou regentkou bude cisárovná vdova Martina.

Toto rozdelenie moci bolo od začiatku zdrojom napätia, pretože v Byzancii (aj keď len de facto, nie de iure) platil princíp primogenitúry a ani vláda ženy nebola v žiadnom prípade bežná. Konštantín mal navyše z manželstva s Gregoriou zhruba jedenásťročného syna, neskoršieho cisára Konstanta II., takže vznikali aj nejasnosti ohľadom následníctva.

Počas života Konštantína III. sa spomínané problémy ešte neprejavili priamo, keď ale chorý cisár po troch mesiacoch na tróne 25. mája 641 zomrel, viedla otázka legitimity ku kríze a nakoniec aj k zvrhnutiu jeho brata Heraklona a cisárovnej vdovy. Zmätky v centre ríše mali potom negatívny dopad na byzantskú obranyschopnosť, predovšetkým vo vzťahu k Arabom, ktorí práve útočili na Egypt.

## Iné projekty

Kategória:Narodenia v 7. storočí
Kategória:Úmrtia v 7. storočí
Kategória:Byzantskí cisári
Kategória:Byzantské osobnosti z Konštantínopola
Kategória:Úmrtia na tuberkulózu
IC 5370

**IC 5370** je galaxia v súhvezdí Androméda.

## Pozri aj
* Zoznam IC objektov

5370
Kategória:Súhvezdie Androméda
0000005
Kategória:MAPS-PP objekty
Kategória:2MASX objekty
Kategória:MCG objekty
Kategória:NPM objekty
Kategória:UZC objekty
Kategória:CGCG objekty
2873858382640962176
Kategória:Astronomické objekty objavené v roku 1899
Kategória:Šošovkové galaxie
Falanga (1933)

**Falanga ** (po španielsky *Falange*; z gr. phalanx – vojenský šík) je skrátené označenie  španielskej fašistickej politickej strany existujúcej v rokoch 19331977. 

## Oficiálne názvy
* pôvodne:  *Falange Española de las Juntas de Ofensiva Nacional-Sindicalista*
* od fúzie s tradicionalistami 19.4. 1937: *Falange Española Tradicionalista de las Juntas de Ofensiva Nacional-Sindicalista* (FET y de las JONS)
* od roku 1970: *Movimiento Nacional* (Národné hnutie)tento názov sa neoficiálne používal aj predtým

## Dejiny
Založil ju advokát José Antonio Primo de Rivera spojením španielskych fašistických strán v roku 1933. Význam strana nadobudla až v roku 1937, kedy podporila vojenský puč generála Franca. Franco stranu ihneď ovládol a zlúčil s hnutím navarrských tradicionalistov. 

Do 50. rokov tvorila strana jadro Francovej diktatúry, potom jej vplyv klesol. V rokoch 1939 – 1942 jej Veľká rada plnila funkciu zákonodarného zhromaždenia. V roku 1967 bola Národná rada Falangy, čiže najvyšší orgán strany, premenená na hornú snemovňu parlamentu.

## Iné projekty

Kategória:Politické strany v Španielsku
Kategória:Fašizmus
Jiřina Šedinová

**Jiřina Šedinová** (* 21. apríl 1946, Praha, Česko) je hebraistka a popredná česká prekladateľka modernej izraelskej literatúry. Je docentkou hebraistiky na Filozofickej fakulte Karlovej univerzity v Prahe.

## Preklady (výber)
* Amos Oz – *Černá skříňka* (Mladá fronta, 1993)
* Amos Oz – *Mír, láska a kompromis* (Mladá fronta, 1997, spolu s Milanom Macháčkom)
* *Písek a hvězdy. Výbor moderní hebrejské poezie* (Mladá fronta, 1997)
* Jehuda Amichai – *Svícen v poušti* (Baronet, 1998)
* Amos Oz – *Fima* (Mladá fronta, 1998)
* Amos Oz – *Panter ve sklepě* (Mladá fronta, 1999)
* Aharon Appelfeld – *Sebeklam* (Academia, 2000)

## Odkazy
* Všetky preklady Jiřiny Šedinovej 

Kategória:Českí prekladatelia
Kategória:Absolventi Filozofickej fakulty Karlovej univerzity
Wimbledon (tenis)

**Wimbledon** je najstarším a najprestížnejším tenisovým turnajom na svete. Odohráva sa každoročne koncom júna a začiatkom júla (začína presne 6 týždňov pred prvým augustovým pondelkom) v londýnskej štvrti Wimbledon. Je jedným zo štvorice grandslamových turnajov, ako jediný z nich hraný na tráve. V poslednom období na ňom jasne dominuje Švajčiar Roger Federer, ktorý získal pohár v rokoch 2003 až 2007, neskôr ešte v roku 2012 a 2017, dovedna 8 titulov.

## História
Prvý ročník sa odohral už v roku 1877. Ženy na ňom hrajú od roku 1884, v rovnakom roku pribudla mužská štvorhra, v roku 1913 bola pridaná štvorhra žien a zmiešaná štvorhra. Na súčasnom mieste sa hráva od roku 1922.

## Finančné prémie

Zdroj: denník Hospodárske noviny , vlastná úprava

## Zaujímavosti
* Doposiaľ jediným kňazom ktorý vyhral Wimbledon je John Thorneycroft Hartley (1879 a 1880).
* Posledným domácim tenistom, ktorý vyhral Wimbledon bol Andy Murray v roku 2013.
* Tradičným pokrmom sú jahody so šľahačkou. 
* V prvú nedeľu sa hráva iba v prípade výrazného časového sklzu.
* Rekord v počte víťazstiev za sebou držal Bjorn Borg, ale od roku 2007 sa k nemu pridal už aj Roger Federer. Obaja majú na svojom konte 5 wimbledonských triumfov v rade.
* Rok 2007 sa zapísal do histórie ako rok, v ktorom po prvýkrát zarobia na turnaji muži i ženy rovnakú sumu.

## Galéria

The Centre Court, Wimbledon.jpg|Centrálny kurt, Wimbledon
Court 4 Wimbledon.JPG|Wimbledon kurt 4
Court 19 Wimbledon.JPG|Wimbledon kurt 19
Court 15 Wimbledon.JPG| Wimbledon kurt 15
Court 17 Wimbledon.JPG|Wimbledon kurt 17


## Rekordy

## Referencie

## Pozri aj
* Zoznam víťazov mužskej dvojhry na Wimbledone
* Zoznam víťazok ženskej dvojhry na Wimbledone
* Zoznam víťazov mužskej štvorhry na Wimbledone
* Zoznam víťaziek ženskej štvorhry na Wimbledone
* Zoznam víťazov zmiešanej štvorhry na Wimbledone

## Iné projekty

## Externé odkazy
* Oficiálna stránka


Kategória:Grandslamové turnaje
Kategória:Tenisové turnaje v Spojenom kráľovstve
Kategória:Tenisové turnaje
Kategória:Športové podujatia v Londýne‎
Parita (kontrolný súčet)

**Parita** je jednoduchý kontrolný súčet určený pre ochranu integrity jedného dátového slova (obvykle 8-bitov, t. j. 1 byte).

Parita je obvykle jeden bit, ktorý sa pripája k dátovému slovu, a vyjadruje, či je počet logických jednotiek v dátovom slove párny alebo nepárny. Existujú dva rôzne druhy parity: *párna* parita a *nepárna* parita. Párny paritný bit je nastavený na log.1, ak je počet jednotiek v dátovom slove nepárny (aj keď je to trocha neintuitívne - dôvodom je, že takýmto postupom sa dosiahne stav, keď je v slove spolu s paritným bitom vždy párny počet log.1). Nepárny paritný bit je logickou inverziou párneho paritného bitu.

Na paritu sa dá hľadieť ako na vzájomný XOR všetkých bitov v slove, alebo ako na súčet všetkých bitov v slove (modulo 2). Párna parita sa dá vyjadriť aj ako CRC generovaný polynómom x+1.

Parita je obvykle generovaná v integrovaných obvodoch pre prenos dát a v mikroprocesoroch a mikrokontroléroch hardvérovou sústavou hradiel XOR - pozri Generátor parity.

## Pozri aj
* Hradlo XOR
* Generátor parity

Kategória:Elektronika
Kategória:Telekomunikácie
Kategória:Počítačová aritmetika
Kategória:Kontrolné súčty
FC VSS Košice

FC Košice bol slovenský futbalový klub z Košíc.

## Športové úspechy
 **[[Corgoň liga|Slovenská liga]]** (1939-1944, 1993-2015)
* *Víťaz (2)*: 1997, 1998
* *Druhé miesto (3)*: 1995, 1996, 2000

 **[[Slovenský pohár vo futbale|Slovenský pohár]]**  (1961-súčasnosť)
* *Víťaz (5)*: 1973, 1980, 1993, 2009, 2014
* *Finalista (2)*: 1998, 2000

 **[[Slovenský futbalový superpohár|Slovenský superpohár]]**  (1993-2015) 
* *Víťaz (1)*: 1997
* *Finalista (2)*: 1998, 2009, 2014

 **[[Česko-slovenská futbalová liga|Československá liga]]** (1945-1993)
* *Druhé miesto (1)*: 1971

 **[[Česko-slovenský pohár vo futbale|Československý pohár]]** (1961-1993)
* *Víťaz (1)*: 1993
* *Finalista (3)*: 1964, 1973, 1980

## Košice v Európe

## Slávni hráči
**Slovensko**

**Srbsko**
*  Nemanja Matić
*  Marko Milinković
**Ukrajina**
*  Ruslan Ľubarskij

## Tréneri
*Aktualizované 20. júl 2015*

*  Jozef Vengloš (1969–73)
*  Jozef Jankech (1973–75, 1991)
*  Štefan Jačiansky (1975–76)
*  Alexander Felszeghy (1976–77)
*  Jozef Karel (1980–1981)
*  Vladimír Hrivnák (1982)
*  František Skyva (1983)
*  Michal Baránek (1984)
*  Andrej Ištók (1985)
*  Jozef Móder (1992)
*  Ján Zachar (1993, 1994, 1999)
*  Stanislav Seman (1994)
*  Jozef Obert (1994)
*  Dušan Radolský (1995-96)
*  Ján Kozák st. (1996–97, 1998-99, 2005-09 )
*  Karol Pecze (1997 – 1998)
*  Ladislav Molnár (1999 - 2000)
*  Jozef Valovič (2000 - 2001)
*  Erik Bogdanovský(2001 - 2002)
*  Jaroslav Gürtler (2002)
*  Andrej Daňko (2002 - 2003)
*  Bohumil Andrejko (2003)
*  Goran Milojević (2009 - 2010)
*  Žarko Đurović (2010)
*  Štefan Tarkovič (2010 - 2011)
*  Ladislav Šimčo (2011 - 2012)
*  Ján Kozák st. (2012 - 2013)
*  Jaroslav Galko (2013)
*  Radek Látal (2013 - 29. novembra 2014)

* Marek Fabuľa

## Zostava v roku 2015

 12px|Kapitán klubu

  
*Legenda: B – Brankár, O – Obranca, Z – Záložník, Ú – Útočník*
;Tréneri
*  Marek Fabuľa – hlavný tréner
*  Peter Šinglár – asistent
*  Michal Hurtuk – tréner brankárov
*  Roman Šimko – technický vedúci

## Najviac ligových gólov za Košice

## Rezervný tím

**MFK Košice B** alebo *Mestský futbalový klub Košice B* bol slovenský futbalový klub z Košíc. Tento rezervný tím novozaloženého klubu čerpajúceho z tradície košického futbalu účinkoval v 1. futbalovej lige.  

### Športové úspechy
;3. slovenská futbalová liga 2011 – 12
;2. slovenská futbalová liga 2014 – 15

### Káder v roku 2013
*Stav k [[28. jún]]u [[2013]]*
;Brankári
* 1  Matúš Ružinský    

;Obrancovia
* 3   Sergej Pilipčuk 
* 14   František Pavuk
* 34   Peter Veselovský  

;Záložníci
* 20   René Sučák 
* 26   Filip Fejerčák 
* 36   Filip Kis
* 29   František Vancák

;Útočníci
* 30   Róbert Jano
* 31   Mojmír Trebuňák 

Hráčske pohyby vsak môžu nastať medzi A-tímom a dorastom 

;Tréneri
*  Jozef Móder – hlavný tréner
*  Jiří Neček – asistent trénera
*  Marek Fabuľa – asistent trénera
*  Milan Hufnágel – vedúci mužstva

## Referencie


Košice, MFK
Kategória:Futbalové kluby založené v 1952
Generátor parity

**Generátor parity** (angl. *parity generator*) je druh logického digitálneho elektronického obvodu zo skupiny kombinačných obvodov.

## Funkcia
Generátor parity je logický obvod, ktorého výstupom je parita vstupného vektora.

## Prevedenie
Aj keď funkcia generovania parity sa najjednoduchšie vyjadruje ako kaskáda XOR hradiel prípadne ako súčet bitov modulo 2, v praxi sa pre jednoduchosť implementuje ako kaskáda hradiel typu AND-OR-INVERT. 

Aj keď je generátor parity vyrábaný aj ako samostatná súčiastka, obvykle je súčasťou integrovaných obvodov používaných pre komunikácie, a mikroprocesorov či mikrokontrolérov.

Parita
Ute Lemperová

**Ute Lemperová** (* 4. júl 1963, Münster, Nemecko) je nemecká herečka, muzikálová herečka a šansoniérka.

## Životopis
Študovala na tanečnej akadémii v Kolíne a v divadelnom seminári Maxa Reinhardta vo Viedni. Učinkovala napr. v muzikáloch *Cats*, *Peter Pan*, *Modrý anjel*, *Chicago* a *Kabaret*. Spolupracovala s viacerými skladateľmi súdobej hudby, napr. Michaelom Nymanom alebo Philipom Glassom. Je uznávanou interprétkou šansónov Kurta Weilla. V súčasnosti žije v New Yorku.

## Referencie


## Iné projekty

## Externé odkazy
* 
* 
* Oficiálna stránka
* Ute Lemper v Internet Broadway Database
* Hörbeispiele Ute Lemper in Magazzini Sonori
* Interview in Kultur-Fibel.de (1992) 
* Interview auf Stern.de, 2004

Kategória:Nemeckí speváci
Kategória:Nemeckí herci
Panna (znamenie)

left|50px
right|thumb|Panna
**Panna** (lat. *Virgo*, gr. *Parthenos*) je jedno z astrologických znamení, v ktorom sa Slnko nachádza v tropickom zvieratníku od 23. augusta do 22. septembra a v súčasnosti od 17. septembra do 17. októbra v siderickom zvieratníku.

Podľa astrológov je Panna šiestym znamením zvieratníka, nad ktorým Slnko vládne medzi 24. augustom a 23. septembrom. S týmto znamením sú magicky spojené včela, líška a sliepka. Spolu s Býkom a Kozorožcom patrí Panna k tzv. zemským znakom (angl. Earth Sign). Tradičná astrologická symbolika spája súhvezdie Panny s vlastnosťami, ako je pripravenosť na obetu, chladná duchovnosť, čírosť, nezasahovanie do praxe, pripravenosť na zmenu prasubstancie (materie primy) v zmysle alchymistických predstáv, keď že znak ovláda Merkúr. Jeho protipólom sú Ryby. Každému astrologickému znameniu je priradená časť tela, ktorá je pokladaná za jeho sídlo energie. U Panny sú to črevá. Medzi jeho vlastnosti patria organizačné schopnosti, dbanie na čistotu, extrémna netrpezlivosť, nesebeckosť a schopnosť dokončiť začaté veci.
Je tiež jedným z premenlivých znamení, spolu s Blížencami, Strelcom a Rybami.

V babylonskom kalendári tomuto znameniu zodpovedá mesiac *Araḫ Ulūlu*.

## Referencie

## Iné projekty

Kategória:Astrologické znamenia
Tom DeLonge

**Thomas Matthew „Tom“ DeLonge** (* 13. december 1975, Poway, Kalifornia) je gitarista, spevák a spoluzakladateľ americkej skatepunkovej skupiny *[[Blink-182]]*.

## Životopis
Thomas Matthew DeLonge junior sa narodil v meste Poway v Kalifornii. Jeho matka pracovala v realitnej kancelárii a otec pôsobil ako vedúci pracovník v energetickej spoločnosti. Má staršieho brata Shona a mladšiu sestru Karie.

Aj keď Thomas pochádzal z dobrej rodiny, bol veľmi problémové dieťa. Veľmi skoro objavil alkohol a pred svojimi pätnástymi narodeninami bol za opilecké výtržnosti na športovom podujatí vylúčený zo školy. Nastúpil na školu Rancho Bernardo, kde sa začal zaujímať o punk rock. Neskôr sa však do pôvodnej školy vrátil. 
Bol takisto známy tým, že budil svojich rodičov v nočných hodinách hraním na trúbku. O iné hudobné nástroje sa začal zaujímať v cirkevnom tábore. Tu objavil gitaru, ktorej sa následne začal venovať. Prvú gitaru dostal od kamaráta, ktorého otec pracoval na skládke. Niekto vyhodil úplne funkčný nástroj a ten sa dostal k Tomovi.

Tom objavil punk rock počas prázdnin v Oregone, kam išiel navštíviť kamaráta, ktorý bol veľkým fanúšikom tohoto žánru. Ukázal Tomovi kapely ako napr. Stiff Little Fingers, Dinosaurus Jr. a The Descendents. Krátko po strednej škole sa Thomas dal dohromady s priateľom Markom a založili kapelu, ktorú neskôr pomenovali *Blink*.

Tom je známy tým, že je posadnutý fenoménom UFO a vládnymi sprisahaniami. Je ženatý. Jeho manželkou je Jennifer Jenkins, s ktorou sa oženil 26. mája 2001. Má jednu dcéru, narodenú v roku 2002.

## Hudobná kariéra
V roku 1992 založili spolu so Scottom Raynorom Blink-182. Keď Raynora v roku 1998 nahradil Travis Barker, skupina vydala album *Enema of the state*, ktorý zaznamenal veľký úspech. Nasledujúci album *Take Off Your Pants and Jacket* bol ešte populárnejší. Tom a Travis sa neskôr stretli v kapele Box Car Racer, čo bol postranný projekt Toma z roku 2003. Blink vydali ešte jeden album, tesne pred tým, než ohlásili dlhodobú pauzu.

Tom DeLonge neskôr založil alternatívnu skupinu Angels and Airwaves. Skupina vydala v roku 2006 debutový album *We Don't Need To Whisper*.

## Iné projekty

Kategória:Punkrockoví hudobníci
Kategória:Rockoví gitaristi USA
Kategória:Rockoví speváci USA
Kategória:Blink-182
Kategória:Osobnosti z Kalifornie
Zolná (prítok Slatiny)

**Zolná** je riečka na strednom Slovensku, pravostranný prítok Slatiny. Má dĺžku  a je tokom IV. rádu.

Pramení v pohorí Poľana, v podcelku Vysoká Poľana, pod Ľubietovskou Bukovinou (), v nadmorskej výške okolo 

Spočiatku tečie na severozápad, priberá svoj prvý prítok zľava (), stáča sa na západ a vstupuje do Zvolenskej kotliny, do podcelku Ponická vrchovina. Preteká Martinovou dolinou, v ktorej priberá ľavostranný prítok zo susednej Piačkovej doliny. Následne sa zarezáva do masívu vrchoviny, v priestore medzi vrchmi Granátka () a Farská hora () na severe a Učovník () a Žiar () na juhu. Ďalej vytvára Veľkú dolinu, ktorú opúšťa pri Ponickej Hute, v oblasti výveru viacerých minerálnych prameňov. Na území obce priberá zľava Malú Zolnú a potom tečie na juhozápad rozšíreným korytom. Preteká obcou Dúbravica, zľava priberá Zolnicu a neskôr sprava Vladárku. Stáča sa na juh, tečie obcami Čačín (tu priberá prítok z pravej strany), Čerín, Bečov a Sebedín (prítok sprava). Začína výrazne meandrovať, pričom úsek od Sebedína až k Zolnej je chráneným územím, s ochranou zachovaných brehových porastov jelší a vŕb. Následne preteká cez obec Zolná, za ktorou sa stáča na juhozápad, opäť meandruje a v nadmorskej výške cca  priberá Hučavu.

Po spojení so svojim najvýznamnejším prítokom, ľavostrannou Hučavou, a taktiež pravostranným Lukovským potokom, mení smer toku najprv na juh, preteká okrajom obce Lieskovec, kde priberá najprv pravostranný prítok z doliny Medokýšne a následne prítok z ľavej strany, prestáva meandrovať a opätovne sa stáča na západ. Preteká územím mesta Zvolen, na území ktorého ústi v nadmorskej výške okolo  do Slatiny, v priestore medzi Bučinou a Môťovou.

## Potok Zolná
Je prírodná pamiatka na toku rieky Zolná nad sídlom Zolná, ktorá chráni zachovalý úsek toku s pôvodným porastom.

## Referencie

## Iné projekty

Kategória:Rieky na Slovensku
Kategória:Povodie Slatiny
Kategória:Vodné toky v okrese Banská Bystrica
Kategória:Vodné toky v okrese Zvolen
Rozum (román)

***Rozum*** je jeden z najznámejších románov Rudolfa Slobodu. Vyšiel v roku 1982. Vyrovnáva sa v ňom so svojím blízkym vzťahom k otcovi. Zároveň detailne opisuje svoj jednoduchý život scenáristu a dobový kontext.

## Charakteristika diela
* Zachytáva život muža v najlepších rokoch, scenáristu, ktorý sa obáva smrti na rakovinu. Podobne ako jeho otec, ktorý rakovine podľahol. S jeho smrťou, vzťahom k nemu sa vyrovnáva racionálnymi myšlienkami. Často chvíle ktoré prežíva porovnáva s chvíľami života svojho otca. 
* Cez leto, po kúpeľnej liečbe, píše námet pre ďalší slovenský film, ktorý nemá byť náročný, ale ani jednoduchý, nákladný, ani lacný. Pracovný názov mu dáva Don Juan zo Žabokriek. Jeho hlavný hrdina Jano Hrsc počas kúpeľnej liečby zvedie tri ženy, z toho jedna z nich - Hanka Tlstá, sa mu stane osudnou. Osudnou v zmysle, že sa jej nemôže zbaviť…
* Ako väčšina Slobodových postáv, aj táto javí sklony k alkoholizmu, nadvládou muža nad ženou s vlastnou filozofiou podporenou živočíšnou náturou.

Kategória:Knihy z 1982
Farská hora

**Farská hora** () je najvyšším bodom geomorfologického celku Zvolenská kotlina. Nachádza sa v jeho severovýchodnej časti, v podcelku Ponická vrchovina, východne od obce Poniky.

## Referencie

Kategória:Vrchy v Zvolenskej kotline
Kategória:Vrchy pod 1000 metrov na Slovensku
Tektonika (geológia)

**Tektonika** je vedná disciplína, súčasť geológie, ktorá sa zaoberá štúdiom stavby, deformácie a vývojom zemskej kôry. Často je synonymne stotožňovaná so štruktúrnou geológiou, na rozdiel od nej sa však sústredí na štúdium procesov väčšieho rozsahu, napr. procesom platňovej tektoniky.

Tektonika sa ďalej člení na niekoľko odborov. Odvetvie zaoberajúce sa základnými otázkami stavby litosféry a astenosféry je geotektonika. Termín geotektonika je bežne považovaný za synonymum tektoniky. Štruktúrne prvky hornín mikroskopickej veľkosti skúma petrotektonika. Prejavmi deformácie hornín sa zaoberá štruktúrna geológia.

## Vrásová tektonika

Zaoberá sa deformáciami hornín, pri ktorých nedochádza k prerušeniu kontinuity horniny, je to teda duktilná deformácia. Niekedy tiež označovaná ako alpinotypná tektonika. Vrásnenie najtypickejším prejavom skrátenia hornín zemskej kôry. Je pre ňu príznačný vznik vrás – synklinál (korýt) a antiklinál (sediel).

## Zlomová tektonika

Zaoberá sa deformáciami hornín, pri ktorých sa narušuje kontinuita kôry krehkou deformáciou, niekedy tiež označovaná ako germanotypná tektonika. Zlomová tektonika je príznačná pre rôzne tektonické prostredia súvisiace s rozpínaním aj s stláčaním zemskej kôry. Medzi najtypickejšie zlomové štruktúry patria: prešmyk a pokles - vertikálne posuny na zlomoch, ktoré môžu spôsobiť vznik priekopovej prepadliny alebo grábenu, teda poklesnutej časti kôry alebo naopak hrastov - vyzdvihnutých blokov.

## Platňová tektonika

Väčšinu geologických fenoménov súvisiacich z pohybmi zemskej kôry vysvetľuje teória platňovej tektoniky. Vyvinula sa z dvoch pozorovaných fenoménov: pohybu kontinentov (kontinenty sú tie časti zemskej kôry, ktoré sú stále a nezanikajú) a rozširovania oceánskeho dna (oceány sú tými časťami zemskej kôry, ktoré sú nestále a v priebehu geologického vývoja vznikajú aj zanikajú).

### Tri hlavné pohyby
* divergentný (rozbiehavý) pohyb – vznik novej oceánskej kôry
* konvergentný (zbiehavý) pohyb
** subdukcia – zánik oceánskej kôry
** kolízia – vznik pásmových pohorí (orogenéza)
* translačný pohyb – posun dvoch litosferických platní vedľa seba

## Referencie


Kategória:Geofyzika
Tektonika

**Tektonika** môže byť:
* v geológii:
** v širšom zmysle stavba ktorejkoľvek časti zemskej kôry, odbor geológie zaoberajúci sa stavbou vrchnej časti zemskej kôry, jej deformáciou, vzájomnými vzťahmi a historiou jej celkov, pozri tektonika (geológia)
** určitý štýl deformácie horninových komplexov (napr. vrásová tektonika, zlomová t.), pozri deformácia (geológia)
* v architektúre:
** štrukturálna výstavba (najmä historickej a slohovej) stavby ako umeleckého celku resp. náuka o tejto štrukturálnej výstavbe
** náuka o silových vzťahoch v konštrukciách a ich architektonickom vyjadrení, náuka o umeleckom vyjadrení kompozičného tvaru stavebných konštrukcií, pozri tektonika (architektonická náuka)
** zastarano: architektonická tvorba vôbec
* v hudbe:
** náuka o výstavbe skladieb, ich štruktúre, teoretických a estetických funkciách
* v remesle a architektúre:
** náuka o umeleckej tvorbe stavieb a náradí, konštruovaných podľa architektonických zákonov, najmä nábytku, pozri tektonika (náradie)
* v určitých kontextoch: výstavba, štruktúra:
** v umení:
*** výstavba a štruktúra umeleckého diela vôbec (sochárskeho, maliarskeho, literárneho, hudobného)
*** náuka o tejto výstavbe
** výstavba nejakej náuky alebo myšlienkového systému
** v jazykovede: 
*** výstavba, kompozícia (textu, komunikátu, literárneho žánru a podobne), pozri tektonika (jazykoveda)
*** náuka o tejto výstavbe
Zolná

**Zolná** môže byť:

* časť Zvolena, pozri Zolná (Zvolen)
* rieka na strednom Slovensku, prítok Slatiny, pozri Zolná (prítok Slatiny)
Egejská kultúra

**Egejská kultúra** alebo **egejská civilizácia** alebo **krétsko-mykénska kultúra** je súhrnné označenie pre kultúry Egejskej oblasti (vrátane západnej Malej Ázie a Cypru) v medenej a bronzovej dobe. Vyvíjala sa pod vplyvom vyspelých kultúr Ázie a Egypta.

## Delenie geografické
* heladská kultúra (pevninské Grécko južne od Macedónie) – vrátane mykénskej kultúry
* minojská kultúra (Kréta)
* kykladská kultúra (Kyklady)

## Delenie chronologické
### Orientačné pre celú egejskú kultúru
* včasné obdobie (cca 3300 – 2300/2000 pred Kr.): prevláda kykladská kultúra
* stredné obdobie (cca 2300/2000 – 1600/1500 pred Kr.): prevláda minojská kultúra, vznik písma, začiatok bronzovej doby
* neskoré obdobie (cca 1600/1500 – 1100 pred Kr.): mykénska kultúra (neskoroheladská kultúra), rozkvet bronzovej doby

### Podrobné
Heladská kultúra:
* ranoheladská 2800 – 2100
* strednoheladská 2100 – 1500
* neskoroheladská 1500 – 1100 = mykénska kultúra

Minojská kultúra:
* ranominojská 3650/3100/3000 – 2160/2000/1925/1900
* strednominojská 2160/2000/1925/1900 – 1740/1550
* neskorominojská 1740/1550 – 1170/1100

Kykladská kultúra:
* ranokykladská 3300 – 2000
* Kastri = ranoheladská II a ranoheladská III (cca 2500 – 2100)
* konvergencia so stredominojskou kultúrou cca po 2000

## Zdroj
* egejská civilizácia. In: 
* heladská kultúra. In: 
* minojská kultúra. In: 

Kategória:Archeologické kultúry z bronzovej doby
Kategória:Eneolit
Stalingrad (rozlišovacia stránka)

**Stalingrad** môže byť:
*starší názov mesta Volgograd v Rusku, pozri Volgograd
*stanica metra v Paríži, pozri Stalingrad (parížske metro)
*mestská časť mesta Žďár nad Sázavou, pozri Žďár nad Sázavou 3
*starší názov mestskej časti „Nové Město“ v Karvinej, pozri Nové Město (Karviná)
*bulvár vo francúzskom meste Nice

## Filmy
* dokumentárny film Leonida Varlamova z roku 1943, pozri Stalingrad (film z roku 1943)
* televízny film Gustava Burmestera z roku 1963, pozri Stalingrad (film z roku 1963)
* sovietsky dvojdielny film Jurija Ozerova z roku 1989, pozri Stalingrad (film z roku 1989
* nemecko-český film Josepha Vilsmaiera z roku 1993, pozri Stalingrad (film z roku 1993)
* ruský film režiséra Fjodora Bondarčuka z roku 2013, pozri Stalingrad (film z roku 2013)
Mor

**Mor** môže byť:
* infekčná choroba vyvolávaná baktériou Yersinia pestis; známa presnejšie ako bubonický mor (žľazový mor, čierny mor) resp. v špeciálnej forme ako pľúcny mor (morová pneumónia), pozri mor (pestis)
* epidémia – pravdepodobne epidémia pľúcneho moru – v Európe v 14. storočí, synonymum: čierna smrť, pozri čierna smrť
* časť názvu početných infekčných ochorení, najmä zvierat, napr.:
** biely mor = tuberkulóza pľúc
** mor hydiny
** zajačí mor
** dobytčí mor
** mor ošípaných
** včelí mor
* prenesene a v minulosti: akákoľvek epidemická choroba vôbec, pozri epidémia
* prenesene:"smrteľná" pohroma

**MOR** je skratka pre:
* Middle of the road (nejasné označenie pre viacero hudobných štýlov resp. pre rozhlasový formát)
* Middle of the Road (hudobná skupina)
* Masters of Rock (hudovný festival)

**M.O.R.** je názov piesne od Bluru

## Pozri aj
* hadí mor (rastlina)
* cínový mor
* Mór (rozlišovacia stránka)
Haifa

thumb|Panoráma mesta z bahájskych záhrad
**Haifa** alebo **Hajfa** (; ) je po Tel Avive a Jeruzaleme tretie najväčšie mesto v Izraeli. 

Nachádza sa na severe krajiny na pobreží Stredozemného mora a pod horou Karmel. Je významným morským prístavom. Má 285 316 obyvateľov (podľa štatistiky zo 2020). Sídli tu Hajfská univerzita a *Izraelský technologický inštitút* - Technion.

Hajfa je známa tolerantnou atmosférou a mierovým spolužitím rozličných etník a náboženských skupín. Okrem židov tu žijú moslimovia, arabskí kresťania, drúzi a bahájci, ktorí tu majú aj svoje medzinárodné centrum.

## Iné projekty

## Externé odkazy
* Municipality of Haifa


Kategória:Prístavné mestá Stredozemného mora
Demostenes

náhľad
**Demostenes** (-tvar podľa PSP; iné názvy: **Démosthenes, Démosthenés, Démostenes**;  - Démosthenes/iný prepis Démosthenés;* 384 pred Kr. – † 16. november 322 pred Kr., ostrov Kalaureia pri východnom pobreží Peloponézu) bol aténsky štátnik a rečník.

Bol považovaný za najslávnejšieho gréckeho rečníka. Upozorňoval na nebezpečenstvo, ktoré hrozí Aténam od Filipa II. Macedónskeho (reči filipiky). Nedosiahol však úspechu. Zúčastnil sa protimacedónskeho povstania, za čo ho odsúdili na smrť. Otrávil sa.

## Iné projekty

Kategória:Narodenia v 384 pred Kr.
Kategória:Úmrtia v 322 pred Kr.
Kategória:Politici starovekého Grécka
Kategória:Osobnosti na gréckych poštových známkach
Kategória:Obete samovrážd
Kurt Weill

**Kurt Julian Weill** (* 2. marec 1900, Dessau, Nemecko – † 3. apríl 1950, New York, New York, USA) bol nemecký skladateľ židovského pôvodu. 

Je známy predovšetkým vďaka svojej muzikálovej a šansónovej hudbe (*[[Trojgrošová opera]]* - na text Bertolta Brechta, 1928).
Jeho skladbu *Alabama Song* preslávila hudobná skupina The Doors v šesťdesiatych rokoch 20. storočia.

## Referencie


## Iné projekty

## Externé odkazy
*Kurt Weill Foundation
* 
* Kurt Weill Zentrum 
* „Speaking Love With Kurt and Lotte“

Kategória:Nemeckí hudobní skladatelia
Kategória:Hudobní skladatelia židovského pôvodu
Kategória:Muzikáloví skladatelia
Kategória:Naturalizované osobnosti USA
Kategória:Osobnosti na nemeckých poštových známkach
Kategória:Osobnosti zo Saska-Anhaltska
Stupeň voľnosti

**Stupeň voľnosti** môže byť:
* v štatistike: počet nezávislých údajov, na ktorých je založený parametrický odhad, pozri stupeň voľnosti (štatistika)
* v mechanike: počet nezávislých súradníc, ktorými je určená poloha (alebo všeobecne stav) systému: 
** v kinematike: pozri stupeň voľnosti pohybu
** v statike: pozri stupeň voľnosti (statika)
* v technike: napr.:
** pri kĺboch: počet a druh možných pohybov, ktoré kĺb môže vykonať, pozri stupeň voľnosti (kĺb)
** v robotike: pozri stupeň voľnosti (robotika)
* v termodynamike: veličina, ktorá sa dá ľubovoľne meniť, bez toho aby sa tým zmenil počet fází heterogénnej sústave, pozri stupeň voľnosti (termodynamika)
Fórum občanov Slovenska

náhľad|Sídlo na ulici Dr. Vladimíra Clementisa 10 v Bratislave

**Fórum občanov Slovenska** (SK.FORUM) je občianske združenie so sídlom v Bratislave, ktoré rozvíja činnosť na území Slovenska. Jeho predsedom je Ľubomír Plai. 

## Externé odkazy
* 
* oficiálna stránka SK.FORUM

Kategória:Občianske združenia na Slovensku
Kategória:Organizácie založené v 2006
Horizont

**Horizont** môže byť:
*všeobecne: 
**časť zemského povrch, kam možno odniekiaľ dovidieť; rozhranie oblohy a povrchu Zeme, synonymum: obzor, pozri obzor (Zem)
**prenesene: okruh vedomostí; myšlienový obzor
**prenesene: časový úsek do budúcnosti, perspektíva a podobne
*v astronómii: obzorník
*v geodézii: guľová plocha alebo vodorovná rovina prechádzajúca meračským bodom alebo stanoviskom pozorovateľa, pozri horizont (geodézia)
*v geometrii: priesečnica nákresne s vodorovnou rovinou vedenou stredom premietania, pozri horizont (geometria)
*v divadelníctve: polkruhový záves po obvode pozadia celého javiska, pozri horizont (divadlo)
*v pedológii: skrátene pôdny horizont (vrstva v pôdnom profile vzniknutá špecifickým pôdotvorným procesom)
*v geológii: 
**najmenšia (miestna) stratigrafická časová jednotka a jednotka uloženého sedimentu, rozlíšiteľná len podľa paleontologických znakov (skamenelín) alebo iných nápadných znakov, najmä litologických; synonymum: vrstva; pozri horizont (geológia)
**v širšom zmysle poloha alebo vrstva líšiaca sa nejakým znakom od ostatných
*v archeológii: vrstva archeologickej depozície (stôp osídlenia a udalostí), pozri horizont (archeológia)
*v baníctve: chodba razená od prekopu v smere sloja, synonymum poschodie, pozri poschodie (baňa)
*české nakladateľstvo založené roku 1969, pozri Horizont (nakladateľstvo)
*v minulosti časopis Slovenského ústredného výboru Zväzu československo-sovietskeho priateľstva, pozri Horizont (časopis)
*vo filozofii: vo fenomenológii E. Husserla základné štruktúrne určenie skúsenosti (každá jednotlivá danosť so sebou prináša svoj „horizont“ ďalších možných skúseností), pozri horizont (Husserl)

## Pozri aj
*umelý horizont - dva významy 
*horizont konektivity (hranica obmedzujúca prístup na serverové zdroje, keď je klient odpojený od siete)
*horizont podzemnej vody (vrstva vody vypĺňajúca póry v zemine, ktorá spočíva nad nepriepustným podložím)
*horizont udalostí (plocha v priestoročase, ktorá pre daného pozorovateľa vymedzuje oblasť, z ktorej ho nemôže dosiahnuť žiadne elektromagnetické žiarenie)
*rádiový horizont (teoretický dosah rádiových VHF a UHF vĺn, ktoré vďaka lomu v troposfére siahajú poza vizuálny horizont)
Umelý horizont

**Umelý horizont** môže byť:
*v astronómii: zariadenie, ktoré v prístroji realizuje rovinu obzoru napr. pomocou kyvadla, zotrvačníka alebo hladiny ortute, pozri umelý horizont (astronómia)
*v letectve: palubný prístroj udávajúci polohu lietadla vzhľadom na vodorovnú rovinu, pozri umelý horizont (letectvo)
Medzihviezdny mrak

**Medzihviezdny mrak** (bohemizmus *medzihviezdny oblak*) alebo **medzihviezdne mračno** je všeobecný názov zoskupenia plynu, plazmy a prachu v galaxiách. Medzihviezdne mračná majú hustotu vyššiu ako priemerná hustota medzihviezdnej hmoty. V závislosti od hustoty, veľkosti a teploty daného mraku, vodík môže byť neutrálny (oblasti H I), ionizovaný (oblasti H II) alebo molekulárny (molekulárny oblak). Neutrálne a ionizované mraky sa niekedy nazývajú difúzne mračná, zatiaľ čo molekulárne mračná zase husté mračná.

Kategória:Medzihviezdna hmota
Kategória:Hmloviny
Hans Ledwinka

**Hans Ledwinka** (* 14. február 1878, Klosterneuburg – † 2. marec 1967, Mníchov) bol rakúsky automobilový konštruktér, známy predovšetkým svojimi originálnymi technickými riešeniami použitými u automobilov Tatra.

V Kopřivnici sa už ako mladý pracovník zúčastnil na pomocných prácach pri stavbe prvého automobilu Präsident (1897). Neskôr tu pracoval s viacerými prestávkami ako konštruktér, vedúci konštruktér, aj ako technický riaditeľ (1921 – 1945). V závode vždy presadzoval prednostný rozvoj automobilovej výroby na úkor výroby železničnej. 

Menej známe je jeho pôsobenie na pozícii konštruktéra v rakúskej automobilke Steyr (1917).

Ledwinka sa preslávil predovšetkým ako autor takzvanej tatrováckej koncepcie, pozostávajúcej z centrálnej nosnej rúry kruhového prierezu a výkyvných polonáprav, používanej v Kopřivnici od roku 1923 (Tatra 11) až podnes. Zároveň je mu prisudzované aj autorstvo známych aerodynamických limuzín Tatra (Tatra 77, 1934). Ich ideovým otcom však bol známy letecký a automobilový konštruktér maďarskej národnosti Paul Jaray. Na základe jeho návrhov pracoval menej známy mladý konštruktér Tatry Erich Übelacker, spolu s Erichom Ledwinkom pod vedením Hansa Ledwinku.
Ledwinka sa stretol aj s automobilovým konštruktérom Ferdinandom Porsche, tvorcom ľudového automobilu KdF Wagen (VW chrobák), ktorý bol koncepčne príbuzný aj s prototypom malého aerodynamického automobilu Tatra V570 (1933). Tento bol predobrazom neskorších vozidiel Tatra. Porsche a Ledwinka sa však pravdepodobne inšpirovali aj automobilmi Standard Superior (1933) od Josefa Ganza a hlavne návrhom ľudového auta od Bélu Barényiho pre Mercedes-Benz (1925). 

Sám Ledwinka rád používal ako svoj súkromný automobil prúdnicovú Tatru 87, ktorá je dnes vystavená v technickom múzeu v Mníchove.
Po druhej svetovej vojne bol Ledwinka obvinený česko-slovenským komunistickým totalitným režimom z kolaborácie s nacistickými okupantami a bol uväznený. Aj vo väzení však ochotne radil konštruktérom pri vývoji nového povojnového modelu aerodynamického automobilu Tatra 600.
Neskôr po prepustení z väzenia musel Ledwinka opustiť ČSSR a presťahoval sa do Mníchova, kde je aj pochovaný. K jeho posledným konštrukčným prácam patril miniautomobil Spatz, ktorý tiež využíval niektoré jeho originálne technické riešenia, napr. spôsob radenia prevodových stupňov.
Ledwinkova koncepcia tatrováckeho podvozku je dodnes využívaná u ťažkých terénnych nákladných automobilov Tatra. Vývojová vetva aerodynamických limuzín so vzduchom chladeným motorom v zadnej časti karosérie však skončila spolu s výrobou osobných automobilov v Kopřivnici v roku 1998 (Tatra 700).

Modifikované riešenie využívajúce centrálnu nosnú rúru a výkyvné polonápravy využívali však aj rakúske terénne vozidlá Steyr-Puch Haflinger a Pinzgauer, na vývoji ktorých sa podieľal aj Ledwinkov syn Erich.

## Pozri aj
* Tatrovácka koncepcia

## Iné projekty

Kategória:Automobiloví konštruktéri
Molekulárny mrak

**Molekulárny mrak** (bohemizmus *molekulárny oblak*) alebo **molekulárne mračno** je typ medzihviezdneho oblaku, ktorého hustota a veľkosť umožňuje vznik molekúl, hlavne molekulárneho vodíka H2.

Tieto molekuly sú ťažko detegovateľné a na zistenie ich prítomnosti sa používajú molekuly oxidu uhoľnatého. Pomer medzi svietivosťou molekúl CO a hmotnosťou molekúl molekulárneho vodíka je približne konštantný, hoci existujú dôvody pochybovať o tomto predpoklade, ktoré vyplývajú z pozorovaní niektorých galaxií.

Kategória:Hmloviny